მირკო ვუჩინიჩი

მირკო ვუჩინიჩი (კირილური: Mиpкo Bучинић, დ. 1 ოქტომბერი, 1983) — მონტენეგროელი ფეხბურთელი, ფორვარდი. თამაშობს იტალიის სერია A-ს კლუბ „იუვენტუსში“. ვუჩინიჩი ადრეულ ასაკში თამაშობდა მშობლიური ქალაქის – ნიკშიჩის გუნდში. მან ადრევე მიიპყრო საფეხბურთო კლუბ „ლეჩეს“ სპორტული დირექტორის, პანტალეო კორვინოს ყურადღება. ვუჩინიჩის ლეჩეში ტრანსფერი განხორციელდა 2000 წლის ზაფხულში. 2006 წლამდე ვუჩინიჩი თამაშობდა ლეჩეში სერია A-ში და სერია B-ში. შთამბეჭდავი იყო მისი 2004-05 წლების სეზონი, როდესაც 21 წლის ფეხბურთელმა გაიტანა 19 გოლი 28 მატჩში სერია A-ში. ვუჩინიჩის სასტარტო სანაკრებო მატჩი შედგა სერბეთის 21-წლამდელთა ნაკრებში, ხორვატიის 21-წლამდელთა ნაკრების წინააღმდეგ, სადაც მან სამი გოლი გაიტანა. მას ტრავმის გამო მოუწია 2006 წლის მსოფლიო საფეხბურთო ჩემპიონატის გამოტოვება. სერბეთის და მონტენეგროს გაყოფის შემდეგ ვუჩინიჩმა თამაში არჩია მონტენეგროს ეროვნულ ნაკრებში. მან მონაწილეობა მიიღო 2010 წლის მსოფლიო ჩემპიონატის საკვალიფიკაციო ეტაპის რამდენიმე მატჩში, სადაც გაიტანა ორი გოლი. ვუჩინიჩმა ასევე ორი გოლი გაიტანა 2012 წლის ევროპის საფეხბურთო ჩემპიონატის საკვალიფიკაციო ეტაპზე. ვუჩინიჩმა თამაში დაიწყო მშობლიური ქალაქის გუნდ „სუტიესკა ნიკშიჩში“. შემდეგ ის მოხვდა ლეჩეში, იტალიაში. მაშინ ის 18 წლის იყო. ამ ტრანსფერის ინიციატორი იყო „ლეჩეს“ სპორტული დირექტორი პანტელეო კორვინო. ვუჩინიჩმა 2004-05 წლების სეზონში „ლეჩეს“ მაისურით ჩატარებულ 28 მატჩში გაიტანა 19 გოლი. მან ამ სეზონში შეასრულა ჰეთ-თრიქი „ლაციოს“ წინააღმდეგ ჩატარებულ მატჩში, 2005 წლის 1 მაისს. წარმატებული სეზონის შემდეგ, მისი პროგრესი შეაფერხა ტრავმამ, 31 მატჩში გაიტანა მხოლოდ 9 გოლი. 2006 წლის 30 აგვისტოს ვუჩინიჩი ერთწლიანი იჯარით გადავიდა „რომაში“, 3,25 მილიონი ევროს სანაცვლოდ. მისი სატრანსფერო უფლებების 50% რჩებოდა „ლეჩეს“. ვუჩინიჩის პირველი სეზონი „რომაში“ წარუმატებელი აღმოჩნდა, მას ორჯერ მოუწია მუხლის ოპერაციის გაკეთება. ასევე, ოქროს ბუცის გამარჯვებული ფრანჩესკო ტოტი თამაშობდა, როგორც მარტოხელა თავდამსხმელი და რომას მწვრთნელის, ლუჩიანო სპალეტის ტაქტიკური ფორმაციიის პირობებში ვუჩინიჩს არ ჰქონდა დიდი სათამაშო დრო. მიუხედავად ამისა, მან სამი გოლი გაიტანა იმ სეზონში „რომას“ მაისურით. უეფა-ს ჩემპიონთა ლიგაზე მან პირველი გოლი გაიტანა 2006-07 წლების სეზონში, „მანჩესტერ იუნაიტედის“ წინააღმდეგ, 2007 წლის 4 აპრილს.. სეზონის დასაწყისში „რომამ“ გადაუხადა შეთანხმებული 3,75 მილიონი ევრო „ლეჩეს“, ვუჩინიჩის სატრანსფერო უფლებების 50%-ს სანაცვლოდ.. მან გადაწყვიტა #9 მაისურით ასპარეზობა, რომლითაც ასპარეზობდა ვინჩენცო მონტელა რვა სეზონის განმავლობაში. 2008 წლის ივლისში „რომამ“ 12 მილიონი ევროს საფასურად საბოლოოდ გამოისყიდა ვუჩინიჩის სატრანსფერო უფლებები. 2008 წლის 4 ნოემბერს, მან ორი გოლი გაიტანა რომას მაისურით ჩემპიონთა ლიგის 2008-09 წლების სეზონში ჩელსის წინააღმდეგ, სადაც მისმა კლუბმა 3-1 გაიმარჯვა. რომა იმ სეზონში დამარცხდა ფლეი-ოფში არსენალთან, სადაც მათ წააგეს პენალტების სერიაში ვუჩინიჩის სუსტად დარტყმული პენალტის გამო, რომელიც ადვილად მოიგერია არსენალის მეკარე მანუელ ალმუნიამ. 2009 წლის 1 ივნისს „რომამ“ განაცხადა, რომ კლუბსა და ვუჩინიჩს შორის გაფორმდა ახალი, 4-წლიანი კონტრაქტი, მზარდი ანაზღაურებით. ფეხბურთელს უნდა მიეღო 4 მილიონი ევრო 2009–10 წლების სეზონში და 4,7 მილიონი ევრო 2012–13 წლების სეზონში. 2009–10 წლების სეზონი ცუდად დაიწყო „რომასთვის“. გუნდი დატოვა მისმა მწვრთნელმა, ლუჩიანო სპალეტიმ. მის ნაცვლად მოვიდა კლაუდიო რანიერი რომელთან ერთადაც გუნდმა საშინაო მარცხით 1:2 სამპდორიას წინააღმდეგ ხელიდან გაუშვა ჩემპიონობის შანსი.იმ სეზონში ინტერიმა რომას 1 ქულით აჯობა, რაც საკმარისი გამოდგა იმისთვის რომ ევროპის ჩემპიონები იტალიის ჩემპიონებიც გამხდარიყვნენ. 2009 წელს ვუჩინიჩმა პირველი გოლი გაიტანა „რომას“ მაისურით „ბოლონიას“ კარში. ამ მატჩის მოგების შემდეგ, „რომას“ ჰქონდა 24-მატჩიანი დაუმარცხებელი სერია, რაშიც დიდი წვლილი შეიტანა ვუჩინიჩმა. 2010–11 წლების სეზონი კარგად დაიწყო ვუჩინიჩისთვის, გაუტანა ჩემპიონთა ლიგის მოქმედ მფლობელს, „ინტერს“, მაგრამ შემდეგ დაკარგა ფორმა. 2011 წლის 30 ივლისს „იუვენტუსმა“ 15 მილიონი ევრო გადაუხადა „რომას“ ვუჩინიჩის სანაცვლოდ. ფეხბურთელს და კლუბს შორის გაფორმდა 4-წლიანი კონტრაქტი, მისი წლიური ანაზღაურებაა €3.5 ევრო. რომა იტალიის სუპერთასი: 2007 იტალიის თასი (2): 2007, 2008 იუვენტუსი სერია A (3): 2011-12, 2012-13, 2013-14 იტალიის სუპერთასი (2): 2012, 2013 Profile on AS Roma website დაარქივებული 2008-10-06 საიტზე Wayback Machine. Mirko Vučinić career and stats at soccerway.com World Cup 2006 Official Site – Upcoming Talents to Watch For დაარქივებული 2007-03-11 საიტზე Wayback Machine. UEFA U-21 Championship – Serbo-Montenegrin coach Okuka missing key players Mirko Vučinić profile, career timeline and detailed statistics ↑ Lecce-Lazio 5:3;Serie A, 1 May 2005 ↑ (იტალიური) Roma: altro stop per Vucinic, sarà operato al ginocchio sinistro დაარქივებული 2007-10-16 საიტზე Wayback Machine. ↑ (ინგლისური) Roma defeat United's ten men ↑ (იტალიური) Esercitato il diritto d'opzione per l'acquisizione a titolo definitivo con accordo di partecipazione del diritto alle prestazioni sportive del calciatore Mirko Vučinić დაარქივებული 2007-09-27 საიტზე Wayback Machine. ↑ (იტალიური) Vucinic pronto al decollo "Il mio modello è Montella" ↑ „RISOLUZIONE A FAVORE DI A.S. ROMA DELL'ACCORDO DI PARTECIPAZIONE RELATIVO AL DIRITTO ALLE PRESTAZIONI SPORTIVE DI MIRKO VUCINIC“ (Italian). AS Roma. 2008-06-20. დაარქივებულია ორიგინალიდან — 2008-07-05. ციტირების თარიღი: 2009-06-19. ↑ Roma-Chelsea 3:1;UEFA Champions League, 4 November 2008 ↑ Roma-Arsenal 1:0 (6:7penalties);UEFA Champions League, 11 March 2009